kardosdrur/scandi-wiki huggingface dataset:
Johan Wohlert

Johan Wohlert (født Johan Haslund Wohlert, 10. marts 1976) er bassist i den danske musikgruppe Mew.
Wohlery forlod bandet i april 2006, men vendte tilbage i 2014.

Wohlert og Pernille Rosendahl har i 2008 udgivet et album under navnet The Storm. Albummet blev ikke vel modtaget blandt de danske anmeldere.

I 2014 under den århusianske festival Northside, afslørede Mew under deres koncert, at Johan igen er en del af bandet og samtidig optræder på deres næste album.

Privat 
Han er storebror til tv-værten Ida Wohlert.

Tidligere forhold: Pernille Rosendahl som han har en søn med. 

Han blev i januar 2016, far til en  datter, som han fik sammen med fotomodel og læge, cand.med og hjerteforsker, Anastasia Maria Loupis  . På dette tidspunkt var forholdet dog afsluttet.

Referencer

Eksterne henvisninger 
 
 

Bassister fra Danmark
Personer fra Hellerup
Mew
Korstogshistoriker

En korstogshistoriker er en historiker hvis primære arbejdsfelt er korstog eller anden samtidig historie relateret til disse og de heraf berørte geografiske områder.
Mange korstogshistorikere beskæftiger sig næsten udelukkende med korsfarerstaterne og deres forhold til muslimerne, mens andre kort og godt holder sig til selve korstogene.

Korstogshistorikerne blev tidligere betegnet som orientalister, da dem der beskæftigede sig med korstogene og korsfarerstaterne også beskæftigede sig med de muslimske staters historie. Igennem de sidste århundreder har korstogshistorikerne, ligesom mange andre typer af historikere, gennemgået en stor udvikling. Fra udelukkende at beskæftige sig med de latinske og græske kilder, begyndte man ligeså langsomt at se mere på de arabiske, georgiske og armenske historieværker.

I mere moderne tid var korstogshistorikere meget præget af Vesteuropas imperialistiske fremstød i verden, hvilket gjorde at de følte en vis pligt til at retfærdiggøre korsfarernes herredømme i Mellemøsten og idealisere dette.

Fra 2. verdenskrig begyndte korstogshistorikere at tage en mere rationel tilgang til kilderne og til deres fag generelt. Dette forhindrede dog ikke, at korsfarerne blev delt i flere "skoler", som hver især fremsatte teorier om opbygningen af korsfarernes stater i Levanten.

I dag er korstogshistorikerne mere neutrale og passive, hvilket gør at man ikke længere fremsætter de helt store teorier om korstogene og korsfarerstaterne.

Eksempler på korstogshistorikere 
 Thomas Asbridge (Storbritannien)
 James Brundage (USA)
 Peter W. Edbury (Storbritannien)
 Knud Hannestad (Danmark)
 Amin Maalouf (Frankrig – Oprindelig fra Libanon)
 Hans Eberhard Mayer (Tyskland)
 Helen Nicholson (Storbritannien)
 David Nicolle (Storbritannien)
 Jonathan Phillips (Storbritannien)
 Joshua Prawer (Israel)
 Jean Richard (Frankrig)
 Jonathan Riley-Smith (Storbritannien)
 Steven Runciman (Storbritannien)
 Christopher Tyerman 
 Kurt Villads Jensen (Danmark)
 Janus Møller Jensen (Danmark)

Historikere
Korstogene
Roberto Rossellini

Roberto Rossellini (8. maj 1906 – 3. juni 1977) var en italiensk filminstruktør, der med filmen Rom, åben by i 1946 skabte en af de første neorealistiske film. Han er dog i den brede offentlighed nok mest kendt for sit ægteskab med Ingrid Bergman, med hvem han fik 3 børn, heriblandt Isabella Rossellini, der er kendt som fotomodel og skuespiller.

Biografi 
Robert Rossellini voksede op i en velstående familie som søn af en arkitekt. Han begyndte at lave kortfilm i 1938 og lavede et par propagandafilm for det fascistiske regime. Allerede i de sidste dage af krigen startede han med at filme det, der skulle blive til Rom, åben by midt i det kaotiske byliv. Filmen blev optaget under strenge dogmeagtige principper og gav Rossellini et gennembrud.

Efter flere film i samme stil bevægede han sig mod en mere poleret stil. Samtidig mødte han Ingrid Bergman, der – selv om hun var gift i forvejen – fødte ham datteren Isabella. Dette vakte stor skandale, men Bergman blev skilt og gift med Roberto Rossellini i 1950. Sammen lavede de flere film i en mere modernistisk stil. 

I 1958 blev Rossellini og Bergman skilt, og Roberto Rossellini fortsatte med at lave film og tv. Blandt andet lavede han i sin karrieres efterår en række historiske portrætfilm til tv.

Film (udvalgte) 
 Rom, åben by (1946)
 Paisà (1947)
 Tyskland, år nul (1948)
 Stromboli (1950)
 Størst er kærligheden (1952)
 Viaggio in Italia (1954)
 Angst (1954)
 General della Rovere (1959)
 India (1959)
 Era notte a Roma (1960)
 Ludvig XIVs magtovertagelse (tv, 1966)
 Sokrates (tv, 1970)
 Blaise Pascal (tv, 1971)

Hædersbevisninger – udvalgte 
 1946: Grand Prix ved Filmfestivalen i Cannes (forløberen for Den Gyldne Palme) for Rom, åben by
 1948: Grand Prix ved Filmfestivalen i Locarno for Tyskland, år nul
 1952: International pris ved Filmfestivalen i Venedig for Størst er kærligheden
 1959: Den Gyldne Løve ved Filmfestivalen i Venedig for General della Rovere

Eksterne henvisninger 
 

Filminstruktører fra Italien
Korsfarerstat

En korsfarerstat er en stat, som er blevet befolket af korsfarere i forbindelse med et eller flere korstog.

Betegnelsen kan også bruges om stater, som grænser lige op til et område, der kan være mål for et korstog. Nogle gange er betegnelsen blevet brugt om de kristne stater på den iberiske halvø

Liste over Korsfarerstater I Mellemøsten 
 Antiochia(Antiokia) (Fyrstendømme)
 Cypern (Kongedømme)
 Grevskabet Edessa 
 Jerusalem (Kongedømme)
 Tripolis (Grevskab)

Liste over Korsfarerstater i Ægæerhavsområdet 
 Achaea (Fyrstendømme)
 Athen (Hertugdømme)
 Det Latinske Kejserrige (Kejserdømme)
 Naxos (Hertugdømme)
 Thessalien (Kongedømme)

Liste over andre Korsfarerstater 
 Den Tyske Ordensstat (Under den Tyske Ridderorden)
 Malta (Under Johanniterordenen)
 Rhodos (Under Johanniterordenen)

 
Historie
Korstogene
Romerskkatolske kirke
2. division (fodbold)

2. division er den tredjebedste fodboldrække for herreseniorspillere i det danske ligasystem samt det næstlaveste professionelle niveau indenfor Danmarksturneringen i fodbold, som administreres af det danske nationalforbund Dansk Boldspil-Unions turneringsudvalg (DBU Turneringer). Divisionens 28 hold er opdelt i to puljer, fra sæsonen 2021-22 vil der kun være 12 hold i 2. division, 2 rykker op i NordicBet Ligaen, pladserne 7-11 rykker i den nye 3. division og pladserne 11-14 rykker ned i Danmarksserien.

Historie 
Formatet af 2. division er blevet ændrede flere gange. 2004/05-sæsonen bestod af 16 hold som spillede en landsdækkende turnering, fra og med 2005/06-sæsonen blev divisionen delt i en 2. division Øst og en 2. division Vest med hver 14 hold. Samtidigt fik Superligaklubbernes andethold mulighed for at rykke op fra Danmarksserien, men andetholdene kunne ikke rykke op i 1. division. Fra sæsonen 2007/08 blev rækken udvidet, så hver pulje fremover skulle indeholde 16 hold og spiller 30 spillerunder ligesom 1. division. Det maksimale antal andethold i 2. division blev til i alt otte mod de daværende seks. Fra sæsonen 2010/11 ændrede man igen i reglen om andetholdene, der blev oprettet en reserveturnering for superligaklubbernes andethold, dette betød at klubberne ikke måtte have to hold i Danmarksturneringen. Vinderen af hver pulje rykkede direkte op i 1. division, mens de næstbedste i hver pulje mødtes i to playoffkampe (ude og hjemme) om den tredje oprykningsplads. Fra sæsonen 2012/2013 rykkede kun vinderen af hhv. Vest og Øst op i 1. Division. Fra sæsonen 2015/16 bestod rækken af tre puljer med 8 hold i hver frem til jul. Efter jul brydes der op i en oprykningspulje og en nedrykningspulje.

Oprykning og nedrykning fra 2. division

Oprykning og nedrykning fra 2. division 2000-2017 
I sæsonen 2010/2011 var der ikke automatisk oprykning til vinderen af Øst og Vest. I stedet skulle vinderne af de to række spille playoff om oprykning til 1. division. Årsagen var at antallet af hold i 1. Divison skulle reduceres til 14 hold. De fire dårligste hold i både øst- og vestdivisionen rykkede ned i Danmarksserien.

For sæsonen 2012/2013 rykkede vinderen af Vest og Øst til 1. Division, hvorimod de to dårligst placerede hold i Vest og Øst hver rykkede ned. De tredje dårligst placerede hold i hver række mødtes i nedrykningsplayoff.

For sæsonen 2013/2014 rykkede vinderen af Vest og Øst til 1. Division, hvorimod de 3 dårligst placerede hold i Vest og Øst hver rykkede ned.

Pga. at 2. division ændrer format fra sæsonen 2015/2016 skal der findes 11 nedrykkere i sæsonen 2014/2015. Nummer 12-16 i hver kreds rykker direkte ned, mens nummer 11 fra hhv. Vest og Øst spiller playoff-kampe om at undgå nedrykning. Det betyder, at der fra sæsonen 2015/2016 er 24 hold mod de daværende 32, som deles op i 3 grupper á 8 hold fordelt ud fra deres geografisk placering.

Oprykning og nedrykning i 2. division 2016-

Oprykning og nedrykning i 2. division 2005-2015

Oprykning og nedrykning i 2. division 2000-2005

Referencer

Ekstern henvisning 
 Den officielle hjemmeside for 2. division 

 
Fodboldturneringer i Danmark
DBU
Newcastle United F.C.

Newcastle United Football Club er en professionel engelsk fodboldklub i byen Newcastle med kælenavnet Magpies (Dansk: Skaderne), som spiller i den bedste engelske række Premier League.

Deres tilhængere er kendt som Toon Army eller Geordies grundet området, hvor klubben hører til og hvor størstedelen af deres tilhængere er fra. Klubben blev grundlagt i 1892 efter fusionen mellem to lokale klubber, Newcastle East og Newcastle West og spiller deres hjemmekampe på St James' Park, som er Newcastle West's gamle grund i byen.

Klubben har bl.a vundet fire engelske mesterskaber, været engelsk pokalvinder seks gange og vundet Inter-Cities Fairs Cup én gang.

De traditionelle lokale rivaler er Sunderland og Middlesbrough.

Staben

Spillere

Spillertrup 
Det nuværende førstehold i Newcastle United F.C.:

Kendte spillere

Tidligere danske spillere 
 Preben Arentoft
 Frank Pingel
 Bjørn Kristensen
 Jon Dahl Tomasson
 Peter Løvenkrands
 Elias Sørensen

Sæsoner 
 Newcastle United F.C. sæson 2017-18

Titler og pokaler 
 Football League First Division / FA Premier League 
 1. plads (Mester) – 1905, 1907, 1909, 1927

 2. plads – 1996, 1997

 Football League Second Division / Football League First Division 
 1. plads (Mester) – 1965, 1993, 2009, 2016
 2. plads – 1898, 1948

 FA Cup
 Vindere – 1910, 1924, 1932, 1951, 1952, 1955
 Finalister – 1905, 1906, 1908, 1911, 1974, 1998, 1999

 League Cup
 Finalister – 1976

 Inter-Cities Fairs Cup
 Vindere – 1969

 Texaco Cup
 Vindere – 1974, 1975

 Anglo-Italian Cup
 Vindere – 1973

 UEFA Intertoto Cup
 Vindere – 2006
 Finalister – 2001

Rekorder 
 Største sejr: 13-0 mod Newport County, 2. division, (5. oktober, 1946)
 Største nederlag: 0-9 mod Burton Wanderes F.C. (15. april 1895)
 Flest kampe: 496 af Jimmy Lawrence (1904 – 1922)
 Flest liga kampe: 432 af Jimmy Lawrence (1904 – 1922)
 Flest europæiske kampe: 54 af Shay Given
 Flest mål: 189 af Alan Shearer (1996 – 2006)
 Flest liga mål: 178 af Jackie Milburn (1946 – 1957)
 Flest europæiske mål: 30 af Alan Shearer (1996 – 2006)
 Flest mål i en sæson: 41 af Andy Cole (1993 – 1994)
 Flest tilskuere i Premier League: 52,327 mod Manchester United (28. august, 2005)
 Flest tilskuere nogensinde: 68,386 mod Chelsea, 1. division (3. september, 1930)
 Yngste spiller: Steve Watson, 16 år, 223 dage (10. november, 1990)
 Ældste spiller: Billy Hampson, 42 år, 225 dage (9. april, 1927)
 Længest tjenende spiller: Frank Hudspeth, 19 år (1910 – 1929)
 Længest tjenende træner: Joe Harvey, 13 år (1962 – 1975)
 Længest tjenende individ: Sandy Mutch, 64 år (1922 – 1986)
 Største spillersalg: £13.667 millioner for Jonathan Woodgate (2004)
 Største spillerkøb: £17 millioner for Michael Owen (2005)

Eksterne henvisninger 

Officielle
 Newcastle United 

Uafhænginge websteder
 Newcastle' Unofficial Fans' Collaboration
 Dansk fan side

Referencer 

 
Fodboldklubber i England
Etableret i 1892
Square dance

Square dance er en amerikansk form for folkedans, hvor man danser parvis i formationer af fire par.
En danseleder (caller) afgiver kommandoer i takt med musikken.

Det er en folkelig danseform, som har sine rødder i engelske og franske danseformer. Da europæerne udvandrede til Nordamerika i 1600-tallet, tog de dansene med sig og videreudviklede dem. Det er kendetegnende for square dansen, at den fortsat udvikler sig med nye danse og variationer. Man skelner i dag mellem flere typer af square dance.

Eksterne henvisninger 

Traditionel square dance i Danmark
Modern Western Square Dance i Danmark

Danse
Folkeminde
Dans i USA
Selskabsdans
Kongregationalisme

Kongregationalisme er en kirkepolitisk retning, hvor den enkelte menighed er øverste myndighed, primært i trosspørgsmål, men gerne også i andre sammenhænge. En række kristne kirker er organiseret efter dette princip – kongregationalisterne har navn efter styreformen, men også andre kirker følger princippet, bl.a. Det Danske Missionsforbund.

Kristendom
Noh

Noh (能 Nō) er klassisk japansk musikalsk drama, der har været spillet siden det 14. århundrede. Det er kendetegnet ved et roligt tempo, enkel elegance og brug af karakteristiske masker.

Forestillingen 
Der er ca. 250 skuespil i det klassiske Nohrepertoire, og de deles ind i 5 kategorier.
 om guder
 om krigere
 om smukke kvinder
 om forskellige personligheder, f.eks. sindsyge kvinder
 om overnaturlige væsner

Især forestillingerne der handler om kvinder, udtrykker Yugen (幽玄 yūgen ).
Det betyder bogstaveligt okkult eller mysterium; men her har det betydningen sublim elegance, og det anses for at være essensen i Noh.

Zeami Motokiyo regnes for en af de vigtigste personer i skabelsen af noh-traditionen.

Roller 
Rollerne deles ind i forskellige typer, og en skuespiller kommer almindeligvis fra en familie, der har specialiseret sig i én rolletype og spiller aldrig andet.
 Shitekata er de centrale figurer, og de bærer oftest [[maske.
 Shite (仕手) er hovedperson]]en.
 Tsure (連れ) er partner eller ledsager til Shite.
 Jūtai (地謡) et kor.
 Kōken (後見) sceneassistenter.
 Wakikata modspillere med en støttefunktion, bærer ikke maske.
 Hayashikata musikere, fløjte og trommer.
 Kyōgenkata pauseunderholdning, en anden type skuespil.

Kultur i Japan
Teater
Leó Szilárd

Leó Szilárd (født 11. februar 1898 i Budapest, død 30. maj 1964 i La Jolla, Californien) var en jødisk fysiker som udtænkte den atomare kædereaktion og arbejdede på Manhattan-projektet.

Det var på Szilárds initiativ at Albert Einstein skrev et brev til præsident Franklin D. Roosevelt om behovet for amerikansk atombombeforskning.

Se også 

 :en:Einstein-Szilárd letter

Eksterne henvisninger 

 Leo Szilard Online
 

Personer fra Ungarn
Fysikere fra USA
Dieselpest

Dieselpest er betegnelsen for en biomasse der kan vokse i dieseltanke.

Årsag til dieselpest 
Bakterier, alger og svampe kan komme i tanken via vand og luft og disse kan overleve i den tynde grænse der er mellem diesel og det bundvand/kondensvand som ofte står i tanken. Mikroorganismerne formerer sig i vandet og ernærer sig med kulstof fra dieselen.

Konsekvenser af dieselpest 
Ved de rigtige forhold kan disse mikroorganismer formere sig voldsomt og tilstoppe filtre og dyser i motoren så denne ikke længere fungerer. Mikroorganismerne danner også svovlsyrelignende forbindelser som tærer hul i tanke og brændstofrør. Dieselpest kan ved uheldige situationer forårsage havari og brand i skibe.

Forebyggelse mod dieselpest 
Dieselpest forhindres bedst ved at fjerne kondensvand jævnligt fra tanken. Endvidere findes der specielle additiver udviklet til at forebygge dieselpest. 

Andre kilder hævder at tilsætning af bioethanol til brændstoffet hjælper med at forebygge dieselpest. Denne metode anbefales også af Risøs Biosystems Department

Siden det fra politisk hånd blev besluttet at en fast procentdel på aktuelt 7% biodiesel skulle tilsættes diesel til brug til køretøjer har problemet med dieselpest taget til som følge af forøget vækst af bakterier og svampe.

Referencer, kilder og eksterne links 

Olieudvinding
Liv
Ole Michelsen

Ole Michelsen (født 4. april 1940, død 5. marts 2020) var en dansk kulturjournalist og forfatter, kendt som vært i DR filmprogrammet Bogart. Han deltog i kulturkanonudvalget for film.

Biografi 
Ole Michelsen afbrød en universitetsuddannelse i 1964 og rejste til Frankrig. Her blev han instruktørassistent for Jean-Pierre Melville på filmen Storgangsterens sidste kup (Le deuxième souffle) i 1966. Desuden var han freelancejournalist for DR og flere aviser under sit ophold, der varede til 1970. Tilbage i Danmark blev han ansat som kulturjournalist ved DRs radioafdeling, og han bestyrede her bl.a. Kardinalernes middag (fra 1976) med Hans Bendix, Svend Kragh-Jacobsen, Ole Vinding og Olaf Ussing. Han blev mest kendt for filmmagasinet Bogart, som han fra 1985 omsatte til en tv-programserie på DR. Programmet ophørte i 2002.

Efter DR koncentrerede han sig om at skrive bøger og holde foredrag om alkoholisme og kampen for at komme ud af den. Det er et emne, han har personlige erfaringer med. 

Han blev alenefar for datteren Trine Michelsen, efter at hans hustru Nina Varberg (født 1946, død 1969) omkom ved en bilulykke i Paris fire år efter Trines fødsel. 

Ole Michelsen gik i skole med skuespilleren Ulf Pilgaard, og sammen medvirkede de i 2006 samtalebogen Barndomsvenner. Krydsklippede erindringer.

I år 2000 modtog han DR's Sprogpris.

Ved sin død 5. marts 2020 led han af svær alzheimers sygdom. Han blev bisat fra Frederiksberg Kirke den 14. marts.

Bibliografi 
 Film skal ses i biografen (personlig filmbog, 1997)
 Den dansende dæmon – beretning fra en ædru alkoholiker (selvbiografisk, 1999)
 Natten har tusind øjne og andre historier (noveller, 2002)
 Barndomsvenner. Krydsklippede erindringer / Ulf Pilgaard og Ole Michelsen ; [refereret] af Jakob Kvist (selvbiografisk, 2006)

Referencer

Eksterne henvisninger 
 
 

Studieværter fra Danmark
Kanonudvalgsmedlemmer
Filmkritikere fra Danmark
Faglitterære forfattere fra Danmark
Novelleforfattere fra Danmark
Selvbiografer fra Danmark
Dansksprogede forfattere fra Danmark
Ansatte i DR
Modtagere af DR's Sprogpris
Personer i Kraks Blå Bog (afdøde)
Aquatlon

Aquatlon er en multisportsgren bestående af svømning og løb.

Aquatlon afvikles vanligvis i rækkefølgen: svømning – løb – svømning (- løb) (- svømning). For eksempel: 400 m svømning – 2 km løb – 400 m svømning eller 500 m svømning – 1 km løb – 500 m svømning – 1 km løb. I dansk konkurrencesammenhæng er der ingen faste distancer for aquatlon. 

Svømmedelen afvikles i åbent vand i havet eller i søer. Er vandet under en vis temperatur, da kan våddragt påbydes. Efter første svømmetur løbes på land og skiftes til løbesko i en afmærket skiftezone. Efter første løbetur løbes igen i skiftezonen og løbesko tages af og der svømmes ud på næste svømmetur og så fremdeles.

I Danmark afholdes ingen nationale mesterskaber i aquatlon. Konkurrencer afvikles fra tid til anden af triatlonklubber, hvilket understreger at aquatlon, ligesom duatlon, betragtes som værende en del af triatlonfamilien, dvs. henvender sig til triatleter, som alternativer til en klassisk triatlon (svømning – cykling – løb). Deltagelsen er dog åben for alle og ikke begrænset til triatleter.
Lone Wiggers

Lone Christina Wiggers (født 5. november 1963) er en dansk arkitekt ansat på C.F. Møllers Tegnestue. Hun var formand for udvalget for arkitektur i Kulturkanonen.

Biografi 
Lone Wiggers blev i 1989 uddannet arkitekt fra Arkitektskolen Aarhus. I 1991 blev hun ansat i Arkitektfirmaet C. F. Møller, hvor hun i 1997 blev partner.

Hun har været arktitekt på Statens Museum for Kunst, Topdanmarks domicil i Ballerup, Vendsyssel Kunstmuseum i Hjørring og flere andre bygningsværker. Hun har udstillet på Box 2.0 i København (2005), Biennalen i Venedig (2004) samt flere andre.

Hun har opnået flere tillidsposter gennem tiden, blandt andet som næstformand i Statens Kunstfonds bestyrelse og formand for Statens Kunstfonds arkitektudvalg, begge i perioden 1999 – 2001 samt medlem af UNESCO's Nationalkomission og Kulturudvalg siden 2002.

Kanonudvalgsmedlemmer
Arkitekter fra Danmark
Danskere i 1900-tallet
Danskere i 2000-tallet
Personer i Kraks Blå Bog
Torbjørn Sindballe

Torbjørn Sindballe (født 21. oktober 1976) er en dansk triatlet.

Sindballe meddelte i juni 2009, at han med øjeblikkelig virkning stopper sin karriere pga. en medfødt fejl i den ene hjerteklap (bicuspid aorta klap).

Største resultater 
Den 15. oktober 2005 satte han rekord for cyklingen i Hawaii Ironman, som afvikles i Kailua-Kona, Hawaii. Hans tid for de 180 km cykling var 4:21:37, hvilket giver 41,3 km/t i snit.

Den 19. november 2006 vandt han ITU's VM i langdistance triatlon i Canberra, Australien. 

Den 13. oktober 2007 blev han nr. 3 i Hawaii Ironman og leverede det bedste danske resultat til dato.

Kilder

Eksterne henvisninger 

 Torbjørn Sindballes personlige hjemmeside 
 Profilside hos Dansk Triathlon Forbund
 Hvad laver Torbjørn Sindballe nu (Interview på Itriathlon.dk) 

Triatleter fra Danmark
Malene Hauxner

Malene Hauxner (18. september 1942 – 18. januar 2012) var dr. agro., landskabsarkitekt og professor ved Det Biovidenskabelige Fakultet. Hun blev i 2005 udpeget som medlem af kanonudvalget for arkitektur.

Biografi 
Malene Hauxner startede med at uddanne sig som anlægsgartner (afsluttet 1964), men gik videre og blev uddannet landskabsarkitekt ved Kunstakademiets Arkitektskole i 1968. I perioden til 1979 arbejdede hun hos forskellige landskabsarkitektfirmaer, men dannede så sammen med J. Palle Schmidt eget firma, inden hun i 1989-1991 dannede sit helt eget firma. Fra 1975 virkede hun sideløbende som adjunkt i detailplanlægning, senere som lektor, på KVL.

I 1989-1992 videreuddannede Malene Hauxner sig som seniorstipendiat på KVL. I 1999 var hun gæsteforsker ved University of Pennsylvania. Hun blev udnævnt til professor på KVL i 2005.

Bibliografi 
 Fantasiens have (1993)
 Med himlen som loft (2002)
samt en række videnskabelige arbejder.

Hædersbevisninger 
 2003: Nykredits Arkitekturpris
 2004: N.L. Høyen medaljen

Noter

Eksterne henvisninger 
 

Kanonudvalgsmedlemmer
Landskabsarkitekter fra Danmark
Professorer fra Københavns Universitet
Danskere i 1900-tallet
Danskere i 2000-tallet
Modtagere af N.L. Høyen Medaljen
Personer i Kraks Blå Bog (afdøde)
Tivi Magnusson

Tivi Magnusson (født 30. september 1942 i Aarhus) er en dansk filmproducer og har siden 1982 produceret snesevis af danske spillefilm og kortfilm. Han blev i 2005 indvalgt i kanonudvalget for film.

Magnusson er oprindeligt uddannet filminstruktør, men det blev produktionen af filmene, der blev hans erhverv. Han var direktør for Metronome Productions 1984-1988, programchef i Danmarks Radio 1988-1990 og vicesektorchef i Egmont AudioVisuel Group 1990-1995, hvor han med sin søn Kim Magnusson grundlagde M&M Productions.

Han er også medstifter af Dansk Film Akademi og har en række tillidshverv inden for branchen.

Filmografi som producer (udvalg) 
Enten alene eller i co-produktion.

Ekstern henvisning 
 

Filmproducere fra Danmark
Kanonudvalgsmedlemmer
When You Walk in the Room

When You Walk In The Room er en sang skrevet og indspillet af Jackie DeShannon fra 1963. 

Sangen er genindspillet i mange coverversioner. Blandt disse kan nævnes:

 The Searchers – 1964 (og 1977)
 Billy J Kramer & The Dakotas – 1964 
 The Typhoons – 1964
 The Challengers – 1965
 The Ventures – 1965
 Bruce Springsteen (liveversion) - 1977
 Jay and the Americans – 1975 
 Paul Nicholas – 1977
 Del Shannon – 1977
 Ruby Starr – 1977
 Child – 1978
 Wizex – 1978
 Cilla Black - 1978
 Karla Bonoff – 1979
 Stephanie Winslow – 1981
 Steve Forbert – 1982 
 Johnny Logan – 1985
 Green Mountain Skyline – 1986 
 Paul Carrack – 1987
 Lolita Jackson – 1989 
 Sanne Salomonsen – 1991
 Pam Tillis – 1994 
 Tommy Scott – 1995
 Status Quo – 1995
 Mike Pender’s Searchers – 1998
 Chris Hillman – 1998 
 Glass Tiger with Paul Carrack – 1999
 Smokie - 2000
 Agnetha Fältskog – 2004
 Elisas - 2012
 DJ Ötzi & The Bellamy Brothers - 2012
 Brødrene Olsen - 2013
 Ray Dylan - 2014
 Architecture in Helsinki - 2014

Popsange
Sange fra 1963
Sange fra USA